cyanic-selkie/wikianc huggingface dataset:
סימן A ויפט
היסטוריה
התוכנית המקורית הייתה לשלוח טנקי ויפט לחמישה גדודי טנקים (קלים) כאשר בכל אחד 36 טנקים. האבדות בצבא הבריטי היו כל כך רבות, שלבסוף רק שני גדודים עשו שימוש בטנקים אלו (גדוד 3 ו-6 של רגימנט הטנקים תחת פיקוד חטיבת הטנקים השלישית) עם 48 ויפטים בכל אחד. טנקים אלו לקחו חלק בקרב אמיין באוגוסט 1918, טנקי ויפט הצליחו לחדור את קווי הגרמנים במספר אזורים ולהסב נזקים ואבדות רבות בעורף הגרמני, כוח של ויפטים אף הצליח להשמיד מספר סוללות ארטילריה באחת מגזרות הלחימה ובכך לסייע רבות למאמץ בחזית. אחד מטנקי הויפט המוכרים ביותר שכונה 'תיבת נגינה' (Musical Box), התקדם לעומק העורף הגרמני ונותק מכוחותיו. במשך מספר שעות הטנק השמיד סוללות ארטילריה, בלוני תצפית, מחנה עורפי של גדוד רגלי ואף שיירת אספקה של דיוויזיה 225. לאחר תשע שעות של לחימה בעורף האויב, פגז ארטילרי פגע בטנק והצוות נאלץ לנטוש, כשבמהלך הנטישה נהרג אחד מאנשי הצוות מאש גרמנית והשניים הנותרים נלקחו בשבי.
הגרמנים הכניסו לשירות מספר ויפטים שנלקחו שלל על ידיהם. בשירות הגרמני נקרא הטנק "רכב משוריין שלל A".
לאחר המלחמה, ויפטים שירתו במהלך המלחמה האנגלו-אירית באירלנד כחלק מגדוד 17 של רגימנט הטנקים. מספר טנקים נשלחו לסייע לכוחות התנועה הלבנה במהלך מלחמת האזרחים ברוסיה, מתוכם 12 נפלו שלל בידי הצבא האדום, אלו נותרו בשימוש עד תחילת שנות ה-30. גם האימפריה היפנית קיבלה מספר בודד של ויפטים ששירתו בין היתר בחבל מנצ'וריה.
ישראל פרקר
ישראל "סלי" פרקר (6 ביולי 1927, ו' בתמוז תרפ"ז – 14 במאי 1948, ה' באייר תש"ח) היה שחיין ישראלי. אלוף צליחת הכנרת השלישית (1945). נהרג ביום הכרזת המדינה ב-ה' באייר תש"ח במבצע בן עמי.
ביוגרפיה
ישראל פרקר נולד בגרמניה לדרייזל ומשה. בשנת 1936 עלה עם משפחתו לארץ ישראל. תחילה התיישבה המשפחה בחדרה ולאחר כשנה וחצי עברה המשפחה למושב כפר חוגלה שבעמק חפר. הוא למד בבית הספר בית חינוך בחדרה. הוא הצטיין במספר ענפי ספורט, כדורסל, כדורעף ושחייה והתאמן בקבוצת הפועל גבעת חיים. בגיל 14 עבר קורס מדריכי שחייה והוסמך כמדריך וכמציל. בסיום לימודיו הוא החל לעבוד בחברת החשמל בחיפה. את שכר עבודתו נתן להוריו כדי לבסס את משקם החקלאי.
בצליחת הכנרת השנייה שנערכה בספטמבר 1944 סיים פרקר במקום שני בתוצאה של 2:44.50 שעות, אחרי שמואל חדש מהפועל כנרת (2:39:12 שעות) ולפני אבינועם חדש מהפועל כנרת (2:46.0 שעות).
בצליחת הכנרת השלישית שנערכה ב-24 בספטמבר 1945 זכה פרקר במקום ראשון בתוצאה של 3:05.36 שעות, לפני אבינועם חדש (3:06.33 שעות) ומרדכי ליס הפועל דגניה א' (3:11.10 שעות).
ניצן פלג (קצין)
ניצן פלג הוא קצין צה"ל במילואים בדרגת אלוף-משנה, אשר פיקד על גדוד צבר ועל חטיבת החרמון.
ביוגרפיה
עם גיוסו לצה"ל בשנת 1979, התנדב לחטיבת הצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר ושימש במגוון תפקידי מטה ופיקוד. בהמשך שימש כמפקד גדוד צבר והוביל אותו בלחימה בדרום לבנון. בשנים 1996–1998 פיקד על חטיבת החרמון, רמ"ט אוגדה בפיקוד הצפון וסגן מפקד עוצבת הגליל עד שחרורו מצה"ל בדצמ' 2004. פלג בוגר קורס פו"מ בצבא המרינס האמריקאי, תואר ראשון ושני מאוניברסיטת חיפה במדעי המדינה ויחסים בין לאומיים ובוגר המכללה לביטחון לאומי.
לאחר שחרורו מצה"ל שימש כסמנכ"ל החברה הכלכלית ראשון לציון. בשנת 2010 מונה למנכ״ל החברה הכלכלית של ראשון לציון.
שוכת א-סופי
שוכת א-סופי (בערבית: شوكة الصوفي) היא עיירה פלסטינית בדרום רצועת עזה, דרומית לרפיח ובצמוד לנמל התעופה הבינלאומי יאסר ערפאת הבלתי פעיל. זהו אחד היישובים העניים ביותר ברצועת עזה, ויש לו תשתיות לא מפותחות. הכפר מהווה חלק מנפת רפיח.
על פי הלשכה הפלסטינית המרכזית לסטטיסטיקה (PCBS) בשנת 1997, אוכלוסיית שוקת א-סופי מנתה 5,663 מתוכם 90% פליטים פלסטינים. ההרכב המגדרי היה 49.3% גברים ו-50.7% נשים. על פי ה-PCBS, בשנת 2006 התגוררו בשוכת א-סופי 8,094 תושבים.
שוקת א-סופי מנוהלת על ידי מועצה מקומית של 11 חברים. ראש העיר מאז 2005 הוא מוסא אבו ג'ליידן.
מרבו אפריקני
תיאור
המרובו הוא עוף מסיבי, אחד מהכבדים ביותר בסדרת החסידאים, ופרטים גדולים מגיעים לאורך 152 סנטימטרים ולמשקל של 9 קילוגרמים; המשקל האופייני הוא 4.5–8 קילוגרמים והאורך האופייני 120-130 סנטימטרים. המרבו מתאפיין במוטת-כנפיים גבוהה במיוחד: תועד פרט בעל מוטת-כנפיים של 3.19 מטרים - מוטת הכנפיים הגדולה ביותר אחרי קונדור האנדים ואלבטרוס נודד; מוטת הכנפיים האופיינית היא 225–287 סנטימטרים. אצל המרבו קיימת דו צורתיות זוויגית המתבטא בכך שהנקבות קטנות מן הזכרים. אורך המקור 26.4-35 סנטימטרים. בניגוד לרוב החסידות, המרבו עף עם הצוואר מעוקל לאחור, בדומה למעוף האנפתיים.
המרבו קל לזיהוי בשל ממדי-גופו, ראשו הקירח, גב וכנפיים שחורים ורגליים וחלק קדמי לבן, כפל עור גדול מתחת למקור ו"צווארון" של נוצות סביב הצוואר. הזכרים והנקבות דומים במראה החיצוני (מלבד השוני בממדים), ופרטים צעירים מאופיינים בצבע נוצות חם ובמקור קטן יותר. המרבו מגיע לבגרות בסביבות גיל 4 שנים.
תוחלת-החיים 25 שנה בטבע ו-31 שנה בגני חיות.
התנהגות
בדומה לרוב החסידות, המרבו האפריקני הוא עוף חברתי המקנן במושבה. בעונה היבשה האפריקנית, אז המזון נעשה זמין יותר עם התייבשות בריכות-המים, המרבו מקנן על עץ ומטיל 2-3 ביצים. כיתר מיני החסידות הוא אינו רועש ומשמיע מגוון קולות, אך בעונת החיזור הזכרים משמיעים קול רשרוש באמצעות המקור כחלק ממצגי החיזור וכן משתמשים בשק העור על הצוואר להשמעת קולות נוספים.
תזונה
תזונתו של המרבו מתבססת בעיקר על אכילת-נבלות, וצווארו וראשו נטולי-הנוצות — בדומה לצוואר הנשר, שהמרבו ניזון לצדו לעיתים מזומנות — אדפטציה שמקלה על הנבירה בפגר. צוואר וראש לא מנוצים מתלכלכים פחות מדם ובשר בעת פעולה זו. כאוכל נבלות, למרבו תפקיד אקולוגי חשוב בסילוק פגרים שהיו יכולים לגרום להתפרצות מחלות.
המרבו האפריקני, עוף גדול-ממדים, אמנם ניזון בעיקר מפגרים, שאריות וצואה אך בהיותו סתגלן יאכל כמעט כל בעל חיים שביכולתו לבלוע. לעיתים הוא טורף עופות שונים, ובכללם גוזלי שתאי, יוניים, שקנאי, אפרוחי קורמורנים ואף פלמינגו — בייחוד פרטים חולים או זקנים. בעונת הקינון הם מתקיימים בעיקר על בעלי חיים קטנים כמו צפרדעים, חרקים, דגים, יונקים קטנים וזוחלים כמו תנינים צעירים וביצי תנינים, כיוון שזהו המזון שצורכים הגוזלים. למרות שידוע שהמרבו האפריקני ניזון לעיתים ממזון בשלבי ריקבון שונים, הוא שוטף לפעמים את מזונו במים כדי להסיר שאריות אדמה. כאשר הוא ניזון מפגרים, המרבו אוכל לעיתים לצד או לאחר הנשרים, המצוידים במקורים מעוקלים המותאמים בצורה טובה יותר לקריעת עור הפגר וביתור הבשר.
בחלקים נרחבים של אפריקה תזונת המרבו נעשית תלויה יותר ויותר באשפה שמשאירים בני-אדם, וניתן למצוא מאות עופות מחוץ לאזורים עירוניים, סביב מזבלות ומצבורי אשפה, ומרבו אפריקני שניזונים מאשפה נצפו אוכלים כמעט כל פרט שביכולתם לבלוע, כולל נעליים וחלקי מתכת. ידוע שמרבו שהתרגל להתקיים על אשפה אנושית מתנהג בתוקפנות כאשר המזון נמנע ממנו, ובכמה מקרים הם הרגו ילדים שהטרידו אותם.
אנטוני סטאר
אנטוני סטאר (נולד ב-25 באוקטובר 1975) הוא שחקן מניו זילנד שנולד בוולינגטון הידוע בעיקר בזכות תפקידו כהומלנדר בסדרה "The Boys", המבוססת על סדרת קומיקס באותו שם. בניו זילנד, הוא ידוע בעיקר בתפקידו הכפול בתור התאומים וין וג'טרו ווסט בסרט outrageous fortune ובילי נייוווד ב-without a paddle. הוא היה הדמות הראשית, כלוקאס הוד, בסדרה בעלת ארבע העונות, "בנשי".
קריירה
סטאר החל את קריירת המשחק המקצועית שלו בתחילת שנות ה-90 עם חלק קטן ברחוב שורטלנד ותפקידי אורח ב- זינה הנסיכה הלוחמת והרקולס: המסעות המופלאים.משנת-2013 עד שנת 2016,אנטוני סטאר כיכב בסדרת הטלוויזיה, ''Banshee. זה היה'' תפקידו הראשון בטלוויזיה האמריקאית. הוא גילם נוכל שהיה לשעבר אלמוני, שאחרי 15 שנות מאסר, לוקח על עצמו את זהותו של לוקאס הוד, והופך לשריף החדש של העיירה, בנשי. כאשר הוא מנסה לחדש את הקשר עם אהובתו לשעבר, אנסטסיה, שניהם לומדים שהוא "הפך לגרסה רחוקה (אלימה) של האיש שהיה פעם". העונה הרביעית והאחרונה של התוכנית החלה באפריל 2016. כמו כן, בשנת 2016, סטאר גילם את הדמות הראשית גארט אווטרוון בסדרת הפשע/מסתורין אמריקאן גותי של CBS.
בינואר 2018, הוכרז שסטאר לוהק לתפקיד The Homelander ב- The Boys. העיבוד של אולפני אמזון לספר הקומיקס של גארת' אניס ודריק רוברטסון באותו שם. עונה ראשונה יצאה לאור ביולי 2019 והעונה השנייה יצאה לאור בספטמבר 2020. עונה שלישית יצאה לאור ביוני 2022. בסדרה הוא משחק מול קארל אורבן שגם הוא מניו זילנד. "יש לנו תוכנית אמריקאית עם ניו זילנדי שמגלם פסיכופת גיבור שכולו אמריקאי וניו זילנדי אחר שמשחק אנגלי. זה ערבוב די מוזר", אמר אנטוני סטאר.
חיים אישיים
ב-4 במרץ 2022, דווח כי אנטוני סטאר נעצר באליקנטה, ספרד לאחר שתקף לכאורה שף צעיר בן 21 בפאב המקומי. הוא נידון ל-12 חודשי מאסר על תנאי ושילם פיצויים בסך 5,530 דולר כדי להימנע מהמאסר שהוא קיבל.
פיליפ פרנקס
פיליפ פרנקס (באנגלית: Philip Franks; נולד ב-2 בפברואר 1956) הוא שחקן ובמאי תיאטרון אנגלי. הוא מוכר בעיקר מהופעותיו בסדרות טלוויזיה בריטיות.
ביוגרפיה
פרנקס נולד בלונדון. הוא סיפר שהתאהב בתיאטרון כשהיה בן שש והוריו לקחו אותו להפקה של המחזה "הסערה". שנה אחר כך, כשנודע לו שהוריו הולכים לראות את "המלט", התעקש שהם ייקחו אותו איתם. כך לדבריו בגיל שבע כבר היה מכור לכל החיים.
התפקידים הידועים ביותר של פרנקס הם בדמות סדריק "צ'אלי" צ'ארלטון בסיטקום הבריטי "The Darling Buds of May" לצדה של קתרין זיטה ג'ונס, ובדמות סמל ריימונד קרדוק בסדרה "Heartbeat". הוא השתתף בתפקידי אורח בסדרות "פשוט נהדרת", "Pie in the Sky", "רציחות במידסומר" וב"המלחמה של פויל". עוד בטלוויזיה שיחק במיני-סדרה "בית קדרות", בעיבוד לרומן "מרטין צ'זלוויט", בסדרה "הבודהה מהפרברים", "The Green Man", ובסדרת הדרמה "To Serve Them All My Days". הוא הופיע כמשתתף קבוע לצדה של סוזי דנט ב"פינת המילון" בשעשועון הטלוויזיה הבריטי "Countdown". החל מדצמבר 2012 הופיע פרנקס בתפקיד המספר בהפקה של "מופע האימים של רוקי" בחגיגות לציון 40 שנה להצגה.
פרנקס הוא חבר בלהקה השייקספירית המלכותית. הוא ביים הצגות רבות בהן את "Kafka's Dick" ו"נשיקת אשת העכביש" (בתיאטרון נוטינגהאם פלייהאוס); "מסיבת הקוקטייל" (בפסטיבל אדינבורו); "Rebecca" (בתיאטרון רויאל ליסאום באדינבורו); "המלט" (בגרינוויץ' ובסיבוב הופעות); "מקבת'" (תיאטרון שפילד קרוסיבל); "הדוכסית ממאלפי" (בווסט יורקשייר פלייהאוס, בגרינוויץ' ובווסט אנד); "Private Lives" ו-"The Heiress" (התיאטרון המלכותי הלאומי); "The White Devil" (תיאטרון ליריק בהמרסמית'); "חייו והרפתקאותיו של ניקולס ניקלבי" (תיאטרון פסטיבל צ'יצ'סטר); ואת המחזה "הסערה" (בתיאטרון ליברפול פלייהאוס).
קירגיזסטן במשחקים הפאראלימפיים
קירגיזסטן השתתפה לראשונה במשחקים הפאראלימפיים באולימפיאדת הנכים אטלנטה (1996), כששלחה למשחקים שני ספורטאים, ומאז משתתפת במשחקים דרך קבע. במשחקי החורף לא נטלה קירגיזסטן חלק מעולם.
מסדר פרנץ יוזף
העיטורים
תחילה העניק המסדר עיטורים בעלי שלוש דרגות: צלב הכבוד, צלב המפקד וצלב האביר. עם אורחי הכבוד של המסדר נמנו אנטון ברוקנר ואמיל בודו.
צלב עם כוכב המפקד, אשר דורג ישר מתחת לצלב הכבוד, נוסף בשנת 1869, וצלב הקצין, אשר דורג בין צלב המפקד לצלב האביר, הוצג לראשונה ב-1 בפברואר 1901.
הדרגות: צלב הכבוד, צלב עם כוכב המפקד וצלב הקצין נענדו כסיכות לדש, בעוד שצלב המפקד נענד בסרט סביב הצוואר. צלב האביר נענד כסיכה בצד השמאלי של החזה כשהצלב נתלה על סרט משולש. צלבי המפקד והאביר נתלו במקור על סרט בצבע אדום, בהתאם לעיטורים אוסטרו הונגרים אחרים מאותה התקופה.
הענקת העיטורים
הטקס נערך ללא הבדל דת, מוצא, לאום או מעמד. לכל חברי המסדר נתנה גישה לחגיגות המסדר.
עם מקבלי העיטור נמנים: יצחק גולדמן, ברנהרד גולדמן, מאוריצ'יו ברוצ'ינר, וילהלם שטיאסני ואלפרד גרינפלד, פרידייש גרוס ועוד.
המסדר חדל מלהתקיים עם פירוקה של האימפריה האוסטרו-הונגרית בשנת 1918, ולא הוקם מחדש עם הקמת הרפובליקה האוסטרית בשנת 1919, בה תארים הפכו לבלתי חוקיים.
קורצ'יקה אנאמי
קורצ'יקה אנאמי (ביפנית: 阿南 惟幾; 21 בפברואר 1887 – 15 באוגוסט 1945) היה גנרל בצבא היפני הקיסרי בזמן מלחמת העולם השנייה. בנוסף שימש אנאמי כשר המלחמה בזמן כניעת האימפריה היפנית.
תחילת דרכו
אנאמי המשיך בקריירה צבאית ובנובמבר 1918 סיים את לימודיו במכללה הצבאית למלחמה, קיבל דרגת קפטן והוצב במטה הכללי של הצבא היפני. בפברואר 1922 עלה אנאמי לדרגת מייג'ור. בין השנים 1923 לשנים 1925 שימש אנאמי כקצין בצבא המשלוח היפני לאי סחלין שתפקידו היה לכבוש את צפון האי כחלק מההתערבות היפנית בסיביר.
באוגוסט 1925 קודם אנאמי לדרגת לוטננט קולונל ומונה לנספח צבאי בצרפת. הוא שימש בתפקיד זה עד לחודש דצמבר של אותה שנה ועם חזרתו ליפן קיבל תפקיד פיקודי בגדוד 45 של חיל הרגלים. באוגוסט 1929 מונה אנאמי לשמש כעוזרו האישי של הקיסר הירוהיטו. הוא שימש בתפקיד זה במשך שנה ולאחר מכן קודם לדרגת קולונל. בין השנים 1933 ל-1934, שימש אנאמי כמפקד גדוד במשמר הקיסרי. לאחר מכן הוא שימש כמפקד המכינה הצבאית בטוקיו. במרץ 1935 קודם אנאמי לדרגת מייג'ור גנרל.
מלחמת העולם השנייה
באוגוסט 1936 החל אנאמי לשמש כראש אגף המנהל הצבאי במשרד המלחמה. במרץ 1937 הוא מונה לתפקיד ראש אגף כוח אדם במשרד המלחמה ושנה לאחר מכן קודם לדרגת לוטננט גנרל.
בנובמבר 1938, במהלך מלחמת סין–יפן השנייה, קיבל אנאמי את הפיקוד על חטיבה 109 שלחמה בחזית הסינית. באוקטובר 1939 הוא נקרא לחזור ליפן ומונה לתפקיד סגן שר המלחמה בקבינט של ראש הממשלה פומימרו קונואה. בעת שהיה חבר קבינט, היה אנאמי אחד מחברי קבוצת הפוליטיקאים ואנשי הצבא שתמכו בעלייתו של הידקי טוג'ו לשלטון בשנת 1941.
באפריל 1941 חזר אנאמי לחזית הסינית הפעם כמפקד הארמייה ה-11. ביולי 1942 הוא הועבר לפקד על הארמייה האזורית השנייה שהוצבה במנצ'וקוו. במאי 1943 קודם אנאמי לדרגת גנרל.
המתקפה היפנית על הבסיס הצבאי של ארצות הברית בפרל הארבור בדצמבר 1941 הביאה לכניסתה של ארצות הברית למלחמת העולם השנייה ובסופו של דבר למפנה במלחמה לרעתה של יפן. בנובמבר 1943, לאחר מספר כישלונות צבאיים יפניים במערכה באסיה ובאוקיינוס השקט הועברה הארמייה האזורית השנייה בפיקודו של אנאמי למערב גינאה החדשה ואיי מאלוקו בניסיון לסייע לבלום את התקדמות האויב.
בדצמבר 1944 נקרא אנאמי לחזור ליפן בפעם השנייה ומונה למפקח הכללי של התעופה הצבאית ולראש המחלקה הצבאית לאווירנאוטיקה (אחד מגלגוליו הקודמים של חיל האוויר). באפריל 1945 מונה אנאמי לשר המלחמה בקבינט של ראש הממשלה קנטרו סוזוקי והפך בכך לאחד החברים במועצת המלחמה העליונה.
מותו
ב-14 באוגוסט חתם אנאמי, ביחד עם שאר חברי הקבינט, על הסכם הכניעה. בבוקר שלמחרת, ביצע אנאמי ספוקו - התאבדות יפנית טקסית המתבצעת על ידי חיתוך הבטן בפגיון או בוואקזישי. ליד גופתו של אנאמי נמצא פתק בכתב ידו בו נכתב:. לפתק מסתורי זה ניתנו פרשנויות שונות לאורך השנים.
אנאמי נקבר בטוקיו. חרבו, הבגדים ספוגי הדם אותם לבש כאשר התאבד והפתק המסתורי אותו השאיר מוצגים במוזיאון הצבאי יושוקן שבמקדש יסוקוני. בנו, אנאמי קורשיג'י, שימש כשגריר יפן בסין בין השנים 2006-2001.
ראול רוססקו
ראול אנדריי רוססקו (ברומנית: Raul Andrei Rusescu, נולד ב-9 ביולי 1988) הוא כדורגלן רומני המשחק בעמדת החלוץ בקונקורדיה קיאז'נה.
קריירת מועדונים
רוססקו נולד ברמניקו ולצ'ה והתחיל את הקריירה שלו במחלקת הנוער של הקבוצה המקומית. בשנת חתם באוניראה אורזיצ'ן ששיחקה אז בליגת המשנה ורוססקו היה שותף לעלייה שלה לליגת העל. בסיום העונה הושאל לדונראה ג'יורג'יו במדיה כבש 13 שערים. עונה לאחר מכן הושאל שוב הפעם לאוטופן עימה רשם עליית ליגה שנייה בקריירה. שנה לאחר מכן לאוניראה עימה זכה באליפות הראשונה בתולדות המועדון שהבטיחה גם עלייה אוטומטית לשלב הבתים של ליגת האלופות.
ב-4 במאי 2011 הכריז בעלי סטיאווה בוקרשט בתוכנית טלוויזיה שרוססקו חתם במועדון. ב-31 ביולי 2011 הוא ערך את הופעת הבכורה שלו נגד מיובני בה גם הבקיע את שער הבכורה שלו בסטיאווה. ב-1 בדצמבר 2011 הבקיע את שער הבכורה שלו במסגרת אירופית בהפסד 2-1 נגד שאלקה 04 במסגרת שלב הבתים של הליגה האירופית. ב-5 בדצמבר הבקיע צמד בדרבי נגד דינמו בוקרשט שנתן ניצחון דרבי ראשון בחוץ מזה 7 שנים לסטיאווה.
ב-13 ביוני 2013 חתם ל-5 שנים בסביליה הספרדית עם סעיף שחרור בסה"כ 40 מיליון אירו. בעונת הבכורה שלו בסביליה מיעט לשחק ובדצמבר הושאל ספורטינג בראגה לעד לסיום העונה עם אופציה לרכישה בסיום העונה. ב-1 בספטמבר 2014 הושאל לסטיאווה בוקרשט עימה זכה בטרבל.
בקיץ שוחרר מסביליה וחתם באוסמנליספור הטורקית.
יחידה 555
יחידה 555 המכונה יחידת עורבי השחקים היא יחידת לוחמה אלקטרונית (ל"א) מוטסת בחיל האוויר הישראלי.
שם היחידה וסיסמתה
שם הכינוי של היחידה הוא "עורבי השחקים". בעולם מקובל לכנות כוחות ל"א בשם הכינוי "עורבים" (Crows). בכינוי החלו לראשונה להשתמש כוחות בעלות הברית במלחמת העולם השנייה. המילה "שחקים" מבדילה בין כוחות הל"א האוויריים והקרקעיים.
סיסמת היחידה היא "החשוב ביותר סמוי מן העין" ונלקחה מהספר "הנסיך הקטן".
היסטוריה
היחידה הוקמה באוקטובר 1969 לאור התעבות מערך ההגנה האווירית (סוללות טילי קרקע-אוויר ומערכות מכ"ם) של צבא מצרים לאורך תעלת סואץ.
לאורך ההיסטוריה הפעילו כוחות הל"א של חיל האוויר הישראלי אמצעים רבים מכלי טיס ומאתרים קרקעיים. במלחמת יום הכיפורים אנשי היחידה טסו על מטוסי "דקוטה" שצוידו במערכות לחסימת תקשורת אויב.
מפקד היחידה בתקופת מלחמת לבנון הראשונה היה סא"ל רמי לוז.
ייעוד היחידה
ייעוד היחידה הוא הפעלת מערכות לוחמה אלקטרונית מוטסות, מתוך מגוון כלי טיס של חיל האוויר, במטרה לסייע למטוסי חיל האוויר הישראל לחמוק ממערכות הגנה אווירית של האויב.
המשימה העיקרית של היחידה במלחמה היא להשמיד, יחד עם כוחות נוספים, את כלל מערך ההגנה האווירית של האויב לשם השגת עליונות אווירית.
פעילות היחידה
אנשי היחידה משרתים כצוות עזר אווירי ומפעילים מגוון מערכות לוחמה אלקטרונית מתוך כלי טיס שונים של מספר טייסות של חיל האוויר הישראלי, ביניהן מטוסי הקרנף ומסוקי היסעור.
מפקדת היחידה שוכנת בבסיס תל נוף והיא פועלת גם מבסיסים נוספים של חיל האוויר הישראלי. בעבר הייתה היחידה מוצבת בבח"א 27 בלוד.
אמצעי היחידה
אמצעי היחידה מסווגים אך ידוע שרבות ממערכות הלוחמה האלקטרונית של היחידה פותחו על ידי התעשיות הצבאיות במדינת ישראל.
הכשרת מפעילי ל"א
מסלול ההכשרה של מפעילי ל"א כולל טירונות 03 וקורס מפעילי ל"א בן שלושה חודשים בבית הספר ללוחמה אלקטרונית, המורכב בין השאר אימוני שטח וסיורים ביחידות שונות בחיל. לאחר מכן עוברים הכשרה ייעודית בת שנה וחצי ביחידה, הכוללת אימוני סימולטור, טיסות אימון ומבחני ועדה ובסיומה מקבלים את סיכת כנפי צוות עזר אווירי של מפעיל ל"א מוטס.
אבדות היחידה
באסון מסוק העשרה, שהתרחש ב-8 ביולי 1971, התרסק בים התיכון, סמוך לאל עריש, מסוק לוחמה אלקטרונית מסוג יסעור ובו לוחמים מהיחידה. כל עשרת אנשי חיל האוויר שבמסוק נהרגו.
במלחמת יום הכיפורים הופל מסוק לוחמה אלקטרונית מסוג יסעור שנשא צוות לוחמים מהיחידה.
באסון מחניים, שהתרחש ב-19 באפריל 1974, נהרגו אנשי חיל האוויר לרבות חמישה לוחמים מהיחידה בהתנגשות שני מסוקי לוחמה אלקטרונית מסוג יסעור תוך כדי נחיתה בשדה התעופה ראש פינה.
טיסה 2933 של LaMia
טיסה 2933 של LaMia הייתה טיסה של חברת התעופה LaMia שהייתה בדרכה מסנטה קרוס דה לה סיירה שבבוליביה למדיין שבקולומביה. הטיסה התרסקה ב-28 בנובמבר 2016 דרומית לעיר מדיין, כשעליה 73 נוסעים ו-4 אנשי צוות. בין הנוסעים היו שחקני מועדון הכדורגל הברזילאי "שאפקואנסה" שהיו בדרכם למשחק הגמר של גביע סודאמריקנה.
שבעה מיושבי המטוס שרדו את ההתרסקות, אך אחד מהם מת מפצעיו בבית החולים. בתאונה נספו 71 מיושבי המטוס, בהם 19 שחקני שאפקואנסה ומאמן הקבוצה. עוד בין הנספים, כדורגלן העבר ושדר ערוץ "פוקס ספורט" ברזיל מריו סרג'יו ועשרים עיתונאים שטסו על מנת לסקר את המשחק.
הטיסה
ב-28 בנובמבר 2016, בשעה 22:00 הכריז צוות המטוס על מצב חירום בשל כשל חשמלי תוך כדי טיסה במרחב האווירי של קולומביה. המטוס התרסק לתוך ההר סרו גורדו. מסוקים שנשלחו לאתר את המטוס לא הצליחו להתקרב לאתר ההתרסקות עקב ערפל כבד באזור. בשעות שלאחר ההתרסקות המטוס התפרסמו דיווחים שונים לגבי סיבת ההתרסקות ובהן כשל חשמלי ומחסור בדלק.
הלופילים
הָלופילים (מיוונית: halos - מלח, philein - אוהב) הם אורגניזמים אקסטרמופילים המשגשגים בסביבות בעלי מליחות גבוה. רוב ההלופילים מסווגים תחת הממלכה ארכאונים אך קיימים גם חיידקים ואיקריוטים הלופילים. את ההלופילים ניתן למצוא בכל מקום בו ריכוז המלח גבוה פי חמישה מזה שבאוקיינוסים כמו בימת המלח הגדולה, ים המלח או בריכות אידוי.
Get Outta My Way
Get Outta My Way (בעברית: זוז מהדרך שלי) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן האחד עשר שלה, Aphrodite (2010). הוא יצא לאור ב-27 בספטמבר 2010, על ידי חברת התקליטים פרלופון, כסינגל השני מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה
השיר נכתב על ידי מיץ' הנסן, לוקאס סקון, דיימון שארפ, פיטר ולוויק ודניאל דוידסן והופק על ידי קאטפאזר, פיטר ולוויק, דניאל דוידסן, דיימון שארפ, לוקאס סקון וסטיוארט פרייס. ביולי 2010, מינוג הוציאה את Aphrodite. לאחר הצלחתו הבינלאומית, הוחלט להמשיך לקדם אותו באמצעות הוצאת "Get Outta My Way" כסינגל.
וידאו קליפ
הווידאו קליפ של "Get Outta My Way" צולם באולפני Pinewood בלונדון ב-18 באוגוסט 2010, בוים על ידי צוות הבימוי הבריטי אלכסנדליאן. הוא הוקרן בבכורה בערוץ היוטיוב הרשמי של מינוג ב-3 בספטמבר 2010. הקליפ מתחיל עם מינוג ורקדניה נעים באיטיות על רחבת ריקודים לצלילי השיר.
נכון ליוני 2022 עומד מונה הצפיות של הקליפ על למעלה מ-27 מיליון צפיות.
בודנהיימר
בודנהיימר הוא שם משפחה אשכנזי ממקור גרמני, שפירושו "יוצא בודנהיים".
פורד פוקוס
הפוקוס החליפה ב-1998 באירופה את פורד אסקורט ובצפון אמריקה ב-1999 את פורד לייזר. הפוקוס הוצגה על ידי פורד לאור ירידה ניכרת במכירות האסקורט.
פורד פוקוס ניצבת מעל מכונית הסופר מיני, פורד פיאסטה, בהיררכיה של חברת פורד. מעל הפוקוס ניצבת מכונית המנהלים של החברה האמריקאית, פורד מונדיאו (בשוק האירופאי) ופורד פיוז'ן (בשוק האמריקאי).
דור ראשון (1998–2005)
הדור הראשון של פורד פוקוס זכה להצלחה ביחס לפורד אסקורט שקדמה לו. "שפת העיצוב" כללה שילוב של קווים חדים ומעוגלים בתא הנוסעים ומחוצה לו. באגף הטכני הציעה הפוקוס מתלה רב חיבורי מתקדם. בזכות מערך המתלים החדש ובזכות כיול שלדה משופר הצליחה הפוקוס לשפר משמעותית את מכירותיה של פורד בסגמנט C לאחר שנים של דשדוש עם האסקורט. הפוקוס שילבה התנהגות כביש טובה, נוחות נסיעה גבוהה ועיצוב מוצלח. בדור הראשון הוצעה הפוקוס בגרסאות האצ'בק (5 דלתות), סדאן (4 דלתות) וסטיישן.
לישראל הגיעה הפוקוס בסוף 1999 על ידי היבואן, דלק מוטורס, בשתי גרסאות מרכב, האצ'בק וסדאן. הפוקוס הוצעה בארץ עם תיבת הילוכים אוטומטית בעלת ארבעה יחסי העברה ותיבה ידנית בעלת חמישה יחסי העברה. המנועים שהוצעו היו מנוע בנפח 1,600 סמ"ק (100 כוחות סוס) ומנוע גדול יותר בנפח 2,000 סמ"ק (130 כוחות סוס). הפוקוס הצליחה באופן יחסי לאסקורט. לצד הביקורות החיוביות על העיצוב המיוחד, התנהגות הכביש הטובה ונוחות הנסיעה ספגה הפוקוס ביקורת על תא הנוסעים הפשוט, האבזור הדל (שהשתפר לקראת החלפתה בדור השני) והשילוב בין מנוע ה-1.6 החלש ותיבת ההילוכים האוטומטית. הדור הראשון של פורד פוקוס נבחן במבחני הריסוק של איגוד הבטיחות יורו NCAP, וזכה לציון טוב בזמנו של 4 כוכבים.
לדור הראשון של הפוקוס הוצגו שתי גרסאות ספורטיביות. הראשונה, פורד פוקוס ST170 הציעה מנוע בנפח 2,000 סמ"ק (173 כוחות סוס) והאיצה ל-100 קמ"ש ב-7.9 שניות. השנייה, פורד פוקוס RS הייתה גרסת קצה קיצונית שצוידה במנוע טורבו בנפח 2,000 סמ"ק שהפיק 215 כוחות סוס. גרסה זו צוידה במיטב הטכנולוגיה והאבזור, אך תומחרה כך שחברת פורד הפסידה למעשה כסף על כל פוקוס RS שנמכרה.
דור שני (2005–2011)
הדור השני של הפוקוס היה רדיקלי פחות בעיצובו ופנה להתחרות במכוניות איכותיות יותר כגון פולקסווגן גולף. הפוקוס שמרה על מבנה המתלה הרב חיבורי וגם הדור השני הציג נוחות נסיעה גבוהה לצד התנהגות דינמית מצוינת. הדור השני הוצג בגרסאות מרכב דומות לדור הראשון אך נוספה גם גרסת קופה - קבריולה עם גג נפתח קשיח.
לישראל הגיע הדור השני מעט לאחר השקתו באירופה. לישראל הגיעו, גם בדור השני, מנועי 1,600 ו-2,000 סמ"ק. מנוע ה-1,600 סמ"ק נאלץ לסחוב משקל גדול מבעבר והיה חלש יחסית. מנוע 2,000 הסמ"ק (145 כוחות סוס) היה חזק אך נמכר במספרים זעומים. עיקר הצלחתה של הפוקוס הייתה במכירה לחברות ליסינג ומרבית נהגיה היו אנשי היי-טק ונהגי חברות. לצד התשבחות על התנהגות הכביש, נוחות הנסיעה ואיכות תא הנוסעים ספגה הפוקוס ביקורת על צריכת הדלק הגבוהה, והאיטיות היחסית של גרסת ה-1,600 סמ"ק. בשנים האחרונות של הדור השני התחילו בחברת דלק מוטורס לשווק גם את גרסת הסטיישן של הפוקוס. גרסה זו זכתה להצלחה גדולה בשוק הישראלי.
דור שלישי (2011–2018)
בישראל נחת הדור השלישי של פורד פוקוס באוגוסט 2011 ומיד החל להימכר בהצלחה חסרת תקדים.
המנוע הבסיסי היה מנוע בנזין בנפח של 1,600 סמ"ק אטמוספירי עם הספק מרבי של 125 כוחות סוס, לצד תיבת הילוכים ידנית או רובוטית דו-מצמדית.
צבא ארצות הברית
צבא ארצות הברית (באנגלית: United States Army) הוא הזרוע העיקרית של הכוחות המזוינים של ארצות הברית האחראית על פעולות יבשתיות. בנוסף לכך, צבא ארצות הברית הוא הזרוע הוותיקה והגדולה בין כל הזרועות המרכיבות את הכוחות המזוינים של ארצות הברית. שורשיו של צבא ארצות הברית נטועים במלחמת העצמאות האמריקנית בתור הצבא הקונטיננטלי שנוסד ב-14 ביוני 1775. הצבא הקונטיננטלי הוחלף רשמית על ידי צבא ארצות הברית בהוראת הקונגרס הקונטיננטלי לאחר סיום המלחמה, ב-3 ביוני 1784.
פורד פוקוס
דור שלישי (2011–2018)
המנוע הגדול יותר היה מנוע בנפח 2,000 סמ"ק אטמוספירי עם הספק של 170 כוחות סוס, המשודך לתיבת הילוכים רובוטית כפולת מצמדים.
צבא ארצות הברית
מאז, צבא ארצות הברית השתתף בכל עימות מזוין של ארצות הברית והוציא אל הפועל את המבצעים הצבאיים הגדולים בהיסטוריה, בהם פלישת בעלות הברית לסיציליה והפלישה לנורמנדי. כיום, צבא ארצות הברית כפוף למשרד הצבא, אחד משלושת המשרדים המרכיבים את משרד ההגנה האמריקני. בראש הצבא עומד מזכיר הצבא, והקצין הבכיר ביותר בו הוא ראש המטה של הצבא.
חטיפת טיסה 706 של אייר וייטנאם
טיסה 706 של אייר וייטנאם נחטפה ב-15 בספטמבר 1974 לאחר המראתה מנמל התעופה של העיר דה נאנג בדרום וייטנאם. האירוע הסתיים בהתרסקות המטוס ליד העיר פאן ראנג, תוך הריגת כל 75 יושבי המטוס.
צבא ארצות הברית
נכון ל-2017, הכוחות הסדירים של הצבא מונים כ-460,000 חיילים, בנוסף לכ-195,000 חיילי מילואים ו-335,000 חיילים שמשרתים כחלק מהמשמר הלאומי של הצבא.
חטיפת טיסה 706 של אייר וייטנאם
המטוס מדגם בואינג 727-121C המריא מדה נאנג בדרכו לסייגון בירת דרום וייטנאם בשעה 02:12 כשעליו 67 נוסעים ושמונה אנשי צוות. 18 דקות לאחר ההמראה הודיע צוות הטיסה לבקרה האווירית בסייגון כי המטוס נחטף על ידי חוטף בודד, שהיה חמוש בשני רימוני יד. התברר כי החוטף הוא ריינג'ר מצבא דרום וייטנאם בשם לה דוק טאן. הוא הורד זה מקרוב מדרגת סרן לדרגת סגן לאחר שגנב שתי מכוניות בדה נאנג. הוא פילס את דרכו אל המטוס בערמה דרך מחסומי הביטחון בנמל התעופה.
פורד פוקוס
דור שלישי (2011–2018)
החסרונות המרכזיים של הרכב היו רעשי כביש נוכחים ומושב אחורי צפוף יחסית לסגמנט.
צבא ארצות הברית
משימות
משימות צבא ארצות הברית הן:
חטיפת טיסה 706 של אייר וייטנאם
החוטף דרש שהמטוס יטוס לעיר האנוי שבצפון וייטנאם. למרות זאת פנה המטוס דרומה והגיע לשדה התעופה של העיר פאן ראנג, כ-400 קילומטרים מדרום לדה נאנג. המטוס התקרב לנחיתה בשדה, אך הטייס הפסיק את תהליך הנחיתה. אז פנה המטוס שמאלה ונסק לגובה של 300 מטרים. לאחר מכן צלל המטוס אל הקרקע והתרסק.
פורד פוקוס
דור שלישי (2011–2018)
בנובמבר 2012 נחתה בישראל גרסת הקצה של הפוקוס, פוקוס ST עם מנוע טורבו בנזין בנפח 2,000 סמ"ק עם 250 כוחות סוס, ותאוצה מ-0 ל-100 ב-6.5 שניות.
צבא ארצות הברית
משימות
בנוסף לכך, הצבא מחלק את הזמנים לשלוש תקופות, כשבכל אחת מהן הוא פועל בצורה אחרת:
חטיפת טיסה 706 של אייר וייטנאם
סיבת ההתרסקות לא הובררה, אך משערים שהחוטף פוצץ את רימוני היד שהיו ברשותו לאחר שהבין שהטייסים לא צייתו להוראותיו.
פורד פוקוס
דור שלישי (2011–2018)
עם הגעת מכוניות משפחתיות חדשות כגון טויוטה קורולה וסקודה אוקטביה צנחו מכירותיה של הפוקוס ואת שנת 2013 סיימה הפוקוס עם ירידה משמעותית של כ-50 אחוזים מהיקף המכירות.
צבא ארצות הברית
ערכים
בסביבות אמצע שנות ה-90 של המאה ה-20, הוחלט בצבא ארצות הברית לאמץ רשמית את מה שנודע עד אז כ-"7 ערכי היסוד" וללמדם לטירונים. 7 ערכי היסוד הם:
מקורות
הצבא הקונטיננטלי הוקם ב-14 ביוני 1775 בהוראת הקונגרס הקונטיננטלי כצבא מאוחד של 13 המושבות כנגד הממלכה המאוחדת, כשג'ורג' וושינגטון מונה למפקד הצבא. הצבא הורכב בעיקר מלוחמים ששירתו אצל הכוחות הבריטיים וממיליציות קולוניאליות שונות. עם התקדמות מלחמת העצמאות של ארצות הברית, הצבא הקונטיננטלי נהנה מסיוע רב מצד צרפת (סיוע שהתבטא במימון, משאבים, ולימוד טקטיקות צבאיות) ופרוסיה (שהתבטא במדריכים).
פורד פוקוס
דור שלישי (2011–2018)
הירידה המשמעותית במכירות נגרמה גם כתוצאה מתלונות חוזרות ונשנות על תקלות בתיבת ההילוכים הרובוטית החדשה. תלונות אלו גרמו בסופו של דבר להפסקת שיווקה של הפוקוס בישראל במהלך השנים 2014 ו-2015 ואף הולידו תובענה ייצוגית כנגד "דלק מוטורס", היבואנית הרשמית של פורד בישראל. בכדי להתמודד עם טענות אלו הודיעה דלק מוטורס כי תעניק, בצעד חריג, אחריות מורחבת של 5 שנים או 160 אלף קילומטרים על תיבת ההילוכים האוטומטית.
חטיפת טיסה 706 של אייר וייטנאם
כחצי שנה לאחר החטיפה, באפריל 1975, חדלה חברת אייר וייטנאם להתקיים לאחר נפילת סייגון וכיבוש דרום וייטנאם על ידי צבא צפון וייטנאם.
צבא ארצות הברית
מקורות
ג'ורג' וושינגטון השתמש בטקטיקת פגע וברח, כשהוא תוקף את הצבא הבריטי בנקודות חלשות שלו. תחת פיקודו של וושינגטון, הצבא הקונטיננטלי הצליח לנצח את הצבא הבריטי במקומות דוגמת טרנטון ופרינסטון, לאחריהם הוא פנה דרומה. עם סיוע צרפתי, ספרדי, והולנדי, ולאחר ניצחון בקרב יורקטאון, הצליח הצבא הקונטיננטלי לגבור סופית על הצבא הבריטי, ובכך הושגה עצמאותה של ארצות הברית (לראשונה בהיסטוריה הצלחה בניסיון הפיכה קולוניאלי).
פורד פוקוס
דור שלישי (2011–2018)
במסגרת אותה מתיחת הפנים קיבלה הפוקוס תיבת הילוכים אוטומטית חדשה, שהחליפה את התיבה הקודמת שגרמה לתלונות רבות על תקלות.
צבא ארצות הברית
מקורות
הצבא הקונטיננטל פורק לאחר המלחמה, כשאת מקומו תופסים גופים צבאיים שונים לכל המושבות בנפרד, למעט חטיבה אחת שהגנה על אזור צפון מערב וסוללת ארטילריה אחת בניו יורק. עם זאת, בשל המלחמות עם השבטים הילידים, תושבי ארצות הברית הבינו שעליהם להחזיק בצבא מאוחד ומאומן.
המאה ה-19
במאה ה-19 נמשך עיצוב דמותה של המדינה הצעירה, לאחר הכרזת העצמאות (1776) משלטון בריטניה וקבלת החוקה של ארצות הברית (1787). 13 המושבות, שהחלו את דרכן עם ההתיישבות הראשונה בווירג'יניה ב-1608, הפכו למדינה עצמאית לכל דבר ועניין, אפילו במושגים של המאה ה-21. אמנם, המסגרת המדינתית של ארצות הברית הוגדרה, באופן חסר תקדים לתקופתה, כפדרציה, קרי, איחוד של מדינות שונות, הממשיכות לקיים את מסגרותיהן השלטוניות הנפרדות, אך, במקביל, סרות למשמעתם של מוסדות שלטון משותפים המחייבים את כולן באותה מידה. המוסדות הפדרליים של ארצות הברית הם: הנשיא, העומד בראש הרשות המבצעת; הסנט ובית הנבחרים, המהווים יחדיו את הרשות המחוקקת; בית המשפט העליון, כערכאה שיפוטית העומדת בראש הרשות השופטת ומשמשת כמפרשת היחידה של החוקה וצבא ארצות הברית, כצבא פדרלי הכפוף ישירות לנשיא. החוקה של ארצות הברית, שאושררה בכל המדינות, היא למעשה הדבק המאחד את כל מרכיביה של הפדרציה. לה נשבעים אמונים כל המבקשים לקבל אזרחות של ארצות הברית. עם זאת, עמדה החוקה הזאת במבחנים קשים במהלך המאה ה-19. לחלק ממבחנים אלה הייתה משמעות צבאית וצבא ארצות הברית נאלץ להתמודד לעיתים בשדה הקרב כדי שהמדינה הצעירה תמשיך להתקיים ולפעול, כפי קבעו האבות המייסדים. במאה ה-19 נקבעו באורח סופי יחסי הכוחות בין הממשל המרכזי לבין המדינות בברית. הנושא הוכרע בשדה הקרב במלחמת האזרחים בין מספר מדינות דרומיות, שבקשו לפרוש מהברית לבין מספר מדינות צפוניות, בהנהגת הממשל המרכזי, שהתנגדו לכך. במסגרת ניצחון הצפון במאבק זה בוטל מוסד העבדות והחוקה תוקנה בהתאם; הנשיא המכהן, אברהם לינקולן, נרצח; מאות אלפים אבדו את חייהם; הפדרציה המשיכה להתקיים והממשל המרכזי שוב לא אוים; האופי החקלאי של המדינה החל להשתנות ונכנע לתהליכים תעשייתיים מוגברים; ההתפשטות הטריטוריאלית מערבה הסתיימה עם ההגעה לחופי האוקיינוס השקט ונקבעו גבולותיה הסופיים של המדינה. במאה זו נקבע ניצחונם המוחלט של המתיישבים הלבנים על הילידים (האינדיאנים). צבא ארצות הברית גרש אותם ממקומות מושבם לשמורות מיוחדות. פעולות צבאיות אלה נעשו במרבית המקרים בכוח הזרוע ובאכזריות רבה. היסטוריונים בני זמננו משתמשים במושגים רצח עם וטיהור אתני כדי לתאר את הפעולות הללו. בני התקופה הקולוניאליסטית הזו, הן בארצות הברית והן ברחבי העולם, היו סובלניים יותר כלפי אירוע היסטורי זה.
פורד פוקוס
דור שלישי (2011–2018)
מתיחת הפנים הגיעה לישראל ב-30 בנובמבר 2015.
דור רביעי (2019-הווה)
הדור הרביעי של הפוקוס נחשף ב-10 באפריל 2018.
כמו בדורות הקודמים גם דור זה משווק בתצורות סדאן, האצ'בק וסטיישן, ובתצורה חדשה של גרסת פנאי-שטח בשם "אקטיב", שנועדה לתת מענה לביקוש הגובר לרכבי פנאי.
צבא ארצות הברית
המאה ה-19
בשנת 1812 ארצות הברית יצאה למלחמה נגד בריטניה בה ידה הייתה על התחתונה. על אף שבמהלך המלחמה הוכיח צבא ארצות הברית את מקצוענותו כשהדף את הכוחות בריטיים באזור הניאגרה ואת ניסיון הפלישה הבריטית בניו אורלינס, הוא נכשל בהגנה על וושינגטון הבירה שנשרפה כליל על ידי חיילים בריטיים.
ב-1817 פרץ צבא ארצות הברית בפיקודו של הגנרל ג'קסון לתחומי פלורידה, שנשלטה באותה תקופה עדיין על ידי ספרד. מטרת הפעולה הייתה מרדף אחרי אינדיאנים, שהשמידו מהמארב יחידה צבאית, שכללה נשים וילדים. הפעולה ארכה כשנתיים, העכירה את יחסי ארצות הברית ובריטניה ובסופה ויתרה ספרד על שליטתה בפלורידה ומכרה אותה לארצות הברית תמורת 5 מיליון דולר.
פורד פוקוס
דור רביעי (2019-הווה)
הפוקוס דור רביעי מציעה מנועי טורבו בנזין בנפח 1.0 ו-1.5 ליטר, ומנוע דיזל בנפח 1.5 או 2.0 ליטרים. הדגם החדש ארוך מקודמו, וכך פותר את בעיית המרווח לנוסעים שספגה ביקורת רבות בדור השלישי. הפוקוס מציעה מספר רב של רמות אבזור, ובהן גם ST-ליין המציעה את העיצוב והאבזור של גרסת ST אך ללא תוספת ביצועים.
שיווק הדור הרביעי של הפוקוס בישראל החל במאי 2020.
צבא ארצות הברית
המאה ה-19
עד מלחמת האזרחים השתתף הצי של ארצות הברית במבצעים שנועדו למנוע את סחר העבדים השחורים מאפריקה מלהגיע לחופי המדינה. זאת, לאחר שהקונגרס הוציא את סחר העבדים מחוץ לחוק החל מ-1808.
פורד פוקוס
דור רביעי (2019-הווה)
ב-14 באוקטובר 2021 הוצגה מתיחת פנים לדור הרביעי של הפוקוס, במסגרתה עודכן העיצוב החיצוני ונוספו מגוון אביזרי נוחות ובטיחות מתקדמים.
ב-24 במאי 2022 הגיעה לישראל מתיחת הפנים.
צבא ארצות הברית
המאה ה-19
בין השנים 1816 ל-1860 הייתה מקובלת בציבור השקפת העולם בדבר הייעוד הגלוי של ההתיישבות ביבשת אמריקה הצפונית. השקפת עולם זו, יחד עם אינטרסים כלכליים מובנים מאליהם, הניעה בעיקר את המתיישבים האמריקנים, שדחפו את גבולות המדינה מערבה ודרומה. הדבר התבטא גם בהתכתשויות בין צבא ארצות הברית לשבטים הילידים. בנוסף לכך, ארצות הברית יצאה למלחמה עם מקסיקו בה ידה הייתה על העליונה והיא הצליחה לכבוש שטחים שעתידים להיכלל במדינות קליפורניה, נבדה, יוטה, קולורדו, אריזונה, ויומינג, וניו מקסיקו.
אלון (ניסים) כהן
אלון (ניסים) כהן (נולד ב-31 במאי 1968) הוא מהנדס תוכנה, יזם היי-טק וסופר ישראלי.
צבא ארצות הברית
המאה ה-19
מלחמת האזרחים האמריקנית הייתה המלחמה היקרה ביותר בהיסטוריה האמריקנית במונחים של חיי אדם. במהלך המלחמה, צבא הקונפדרציה של מדינות הדרום הוביל באיכותו על צבא האיחוד של מדינות הצפון ואף ניצח במקומות רבים, אך היכולת התעשייתית הגדולה יותר של האיחוד, יחד עם אוכלוסייה גדולה הרבה יותר השפיעו על המלחמה, ובסופו של דבר צבא ארצות הברית הצליח להפוך את הגלגל בקרב גטיסברג במזרח וקרב ויקסברג במערב. בסך הכל, נהרגו במלחמה כ-8% מכלל הגברים האמריקנים בני 13 ל-43 (6% מכלל הגברים במדינות הצפון בגילאים האלה נהרגו לעומת 18% מכלל הגברים במדינות הדרום).
לקראת סוף המאה ה-19 החלה ארצות הברית בפעילות קולוניאליסטית, כמו מקבילותיה האירופאיות. המבטים הופנו תחילה לאוקיינוס השקט ולדרכי המסחר עם סין. ב-1891 נשלחו נחתים להוואי כדי להגן על האינטרסים המסחריים והכלכליים של הסוחרים האמריקניים באי. המלכה המקומית הודחה והוואי הפכה לרפובליקה, שסופחה רשמית לארצות הברית ב-1900.
אלון (ניסים) כהן
על שמו של כהן רשומים מספר פטנטים בינלאומיים בתחומי אבטחת המידע והתקשורת והחשוב שבהם "חדר הכספות לרשת תקשורת" (Network Vault, US Patent 6,356,941), שהיה הראשון להציע פתרון להקמת מאגרי מידע בתוך הרשת הארגונית, העמידים בפני קריסה של מערכת ההגנה ההיקפית של הארגון, ומשמשים על-כן לאחסון מידע רגיש במיוחד ומהווים עד היום את הבסיס למגוון מוצריה של חברת סייברארק בתחומים של שיתוף מידע בין ארגונים, שליטה ובקרה על משתמשים רגישים ולוחמת סייבר.
צבא ארצות הברית
המאה ה-19
החל מ-1878 החלה תחרות בין ארצות הברית, גרמניה ובריטניה על השליטה באיי סמואה, שבדרום האוקיינוס השקט. ב-1900 הוסכם על השתלטות ארצות הברית על חלק מאיים אלה וחלקם האחר עבר לגרמניה. בריטניה זכתה בפיצוי כספי.
ב-1895 התערבה ארצות הברית בסכסוך גבולות בין גיאנה הבריטית לבין ונצואלה. מאחר שבריטניה סירבה לקיים הליך בוררות איימה ארצות הברית בהפעלת דוקטרינת מונרו, הקובעת את עליונותם של אינטרסים אמריקניים על כל שלטון קבוע של מדינה אירופאית ביבשת אמריקה. פירוש הדבר היה התמודדות צבאית בין הציים של שתי המדינות, אף על פי שלצי הבריטי היה יתרון של 5:1 על זה של ארצות הברית. לבסוף הסכימה בריטניה לבוררות וסכנת המלחמה בין שתי המדינות הידידות חלפה.
אלון (ניסים) כהן
מתגורר בגבעתיים, ואב לשלושה ילדים.
שנותיו הראשונות
אלון כהן נולד בשכונת בקעה בירושלים בשנת 1968, שלישי מבין ארבעה אחים, למרים ושלום כהן. בגיל 10 התייתם מאביו, שנהרג ביריחו בעת מילוי תפקידו כשוטר במשטרת ישראל. את לימודי התיכון השלים בגימנסיה העברית רחביה, שם שימש כיו"ר מועצת התלמידים.
צבא ארצות הברית
המאה ה-19
עם ההגעה לאוקיינוס השקט וסיום ההתפשטות מערבה הוסט הייעוד הגלוי של האמריקנים לאימפריאליזם, קרי, כיבושים מחוץ לגבולות ארצות הברית. חיל הים של ארצות הברית, שדורג ב-1880 במקום ה-12 בעולם, דורג ב-1900 במקום השלישי. עוד בימי הנשיא תומאס ג'פרסון, בתחילת המאה ה-19, נחשבה קובה כחלק מתחום ההשפעה של ארצות הברית וכחיונית לאינטרסים הכלכליים שלה. בעקבות מרד, שפרץ באי ב-1895 נגד שלטון ספרד, סערה דעת הקהל בארצות הברית ודרשה התערבותה לטובת המורדים בשם ערכים אנושיים. למעשה השיקול היה כלכלי היקף הסחר עם קובה עמד על 100 מיליון דולר ב-1893. שליטה באי קובה הייתה אמורה לשרת גם את האינטרסים של ארצות הברית בים הקאריבי והגדילה את חשיבותה של תעלת פנמה העתידית. לכן, ב-1898 הצטרפה ארצות הברית למאבק נגד ספרד בקובה. זאת, אף על פי שהספרדים נענו כמעט לכל הדרישות האולטימטיביות, שהוצגו להם. יתר על כן, לספרדים הייתה עליונות צבאית ברורה בהיקף הכוחות. תוך עשרה שבועות סילקה ארצות הברית את ספרד מקובה כשאת הניצחון הגדול ביותר נוחל הצי, שהטביע צי מערכה ספרדי גדול.
עם הכרזת המלחמה נגד ספרד, בעניין קובה ב-1898, פרצה שייטת של ארצות הברית למפרץ מנילה בפיליפינים והשמידה שייטת ספרדית, שעגנה בו. בהמשך כבש כוח יבשתי את מנילה, יחד עם כוח של המורדים המקומיים. ארצות הברית השתלטה על הפיליפינים והחלה להתמודד ישירות מול המורדים המקומיים, שהתנגדו לכובש החדש. מנגד, האימפריה הספרדית, שהתקיימה מאז קולומבוס (1492) ברחבי העולם, הפכה לזיכרון רחוק.
אלון (ניסים) כהן
שנותיו הראשונות
בגיל 13 החל בקריירת כדורגל כשוער קבוצת הילדים של הפועל ירושלים. הוא התקדם עם השנים במחלקת הילדים והנוער של המועדון, ואף זכה עם קבוצת הנערים של המועדון באליפות הליגה הישראלית לנערים בשנת 1984. עם איתורו על ידי צה"ל כמתאים לשירות בממר"ם, החליט לוותר על קריירת הכדורגל ולהקדיש את עצמו למדע וטכנולוגיה.
צבא ארצות הברית
המאה ה-20
בשנת 1910 צבא ארצות הברית החל להתחמש במטוסים לצורכי לחימה. באותה השנה, החלה המהפכה המקסיקנית, כשבתגובה אליה צבא ארצות הברית פרס כוחות בסביבת יישובים הקרובים לגבול על-מנת להבטיח את ביטחון התושבים ורכושם. לאחר התקפתו של פנצ'ו וייה על העיירה קולומבוס בניו מקסיקו בשנת 1916, התקפה בה נהרגו 17 אנשים ונשרפו עשרות בתים, החל הצבא במבצע לתפיסתו שבשבילו נשלחו כ-12,000 חיילים למקסיקו, מבצע שנמשך עד ה-7 בפברואר 1917, אז הוכר ככישלון והסתיים. בנוסף לכך, בשנת 1917 הצטרפה ארצות הברית למלחמת העולם הראשונה לצד מדינות ההסכמה (הממלכה המאוחדת, צרפת, ואיטליה). צבא ארצות הברית היה הכוח העיקרי שנשלח לאירופה במסגרת המלחמה. ההתערבות האמריקנים היטתה את מאזן הכוחות לטובת מדינות ההסכמה שהצליחו לבקע את קווי ההגנה הגרמניים.
אלון (ניסים) כהן
שנותיו הראשונות
במהלך שירותו הצבאי שירת אלון כמהנדס תוכנה, כמרצה וכמפקד בבית הספר למחשבים של ממר"ם ובמחלקת תשתיות תוכנה ואבטחת מידע, האחראית על תפעולם השוטף של כמה ממרכזי המחשבים הגדולים במדינה.
צבא ארצות הברית
המאה ה-20
לאחר המתקפה על פרל הארבור בשנת 1941, ארצות הברית הצטרפה למלחמת העולם השנייה לצד בעלות הברית (ברית המועצות והממלכה המאוחדת) כנגד מדינות הציר בהנהגת גרמניה הנאצית, איטליה הפשיסטית, האימפריה היפנית ועוד מדינות קטנות יותר. כוחות קטנים של צבא ארצות הברית נשלחו למערכה באוקיינוס השקט ככוח משני לסיוע חיל הנחתים האמריקני בכיבוש האיים, אך הזירה העיקרית בה היה מעורב הייתה הזירה האירופאית. צבא ארצות הברית התחיל את התערבותו במלחמה על ידי לקיחת חלק בכיבוש חלקה המערבי של צפון אפריקה. לאחר מכן, הצבא הוביל את מבצע הנחיתה הימית הגדול בהיסטוריה, כחלק מהפלישה לסיציליה באוגוסט 1943 והפלישה לאיטליה עצמה חודשים מועטים לאחר מכן. מאוחר יותר, ב-6 ביוני 1944, בעלות הברית פתחו במבצע אוברלורד בהובלת צבא ארצות הברית ובמהלכו בוצעה נחיתה ימית גדולה אף יותר מזו שבוצעה בפלישה לסיציליה, כחלק מהפלישה לנורמנדי. כשנתיים לאחר סיום המלחמה, ב-1947, הוחלט על הפרדת הכוח האווירי של הצבא והקמת חיל האוויר של ארצות הברית. שנה לאחר מכן הוחלט לבטל את ההפרדה הגזעית ביחידות הצבא.
אלון (ניסים) כהן
סייברארק תוכנה
בשנת 1999 ייסד, ביחד עם חברו מבית הספר התיכון אהוד מוקדי, את חברת "סייברארק", המפתחת ומשווקת סדרה של מוצרי אבטחת מידע המבוססים על הפטנט של "חדר כספות לרשת תקשורת" (Network Vault), אותו המציא ופיתח כהן במרתף ביתו. בשנותיה הראשונות שימש כהן מנכ"ל החברה ויו"ר מועצת המנהלים שלה, עד שהחליט בשנת 2004 על סיום תפקידו כמנכ"ל החברה ונותר יו"ר מועצת המנהלים שלה בלבד.
לצורך הפיכתה של החברה לחברה בינלאומית מובילה והגדלת סיכויי חדירתה לשוק האמריקאי, העתיק בשנת 2000 את מגוריו ומגורי משפחתו לארצות הברית והתגורר משך כ-10 שנים בפרבר של העיר בוסטון, שם הוקם מטה החברה. עם השנים גדלה סייברארק והתרחבה לטריטוריות נוספות באסיה ובאירופה, והפכה למובילה עולמית בתחומים של שיתוף מידע מאובטח בין ארגונים, שליטה ובקרה על פעילותם של משתמשים רגישים בארגון והגנה על ארגונים וגופי ממשל מפני התקפות סייבר. בשנת 2009 שבו כהן ומשפחתו לישראל.
צבא ארצות הברית
המאה ה-20
אחר סיום מלחמת העולם השנייה, החלה המלחמה הקרה בין המערב בהנהגת ארצות הברית לבין המזרח בהנהגת ברית המועצות. רק בשנת 1950 הגדיל צבא ארצות הברית פי 4 את מספר חייליו במערב אירופה, כשבהמשך הוצבו שם שני קורפוסים למקרה של מתקפה סובייטית. הנוכחות של הצבא במערב אירופה בכמויות הגדולות האלו נשארה עד סיום המלחמה הקרה.
אלון (ניסים) כהן
סייברארק תוכנה
כהן כיהן כיושב ראש מועצת המנהלים של סייברארק עד למכירת נתח משמעותי מן החברה בדצמבר 2011 לגולדמן זאקס וקרן הון הסיכון הישראלית JVP, ומינויו של אראל מרגלית כיושב ראש החברה תחתיו.
צבא ארצות הברית
המאה ה-20
כחלק מהמלחמה הקרה, צבא ארצות הברית השתתף במלחמת קוריאה. הייתה זו מלחמה, שנפתחה על ידי קוריאה הצפונית במטרה לכבוש את קוריאה הדרומית, כחלק מקואליציה לשמירת שלום מטעם האו"ם. צבא ארצות הברית היווה במלחמה כוח אמריקני משני לחיל הנחתים, אך גם הוא לקח בה חלק משמעותי. כוח שמירת השלום הצליח בסופו של דבר לכבוש כמעט את כל חצי האי הקוריאני, אך סין, שטענה שהיא מאוימת על ידי הכוח, הצטרפה למלחמה והדפה את הכוח אל קו הגבול הבינלאומי שלפני המלחמה.
גם במהלך מלחמת וייטנאם בה תמכה ארצות הברית בשלטון דרום וייטנאם שהתמודד כנגד צפון וייטנאם וארגון הוייטקונג שלחם כנגד שלטון בדרום וייטנאם ושנתמכו על ידי ברית המועצות, לקח צבא ארצות הברית חלק אך שוב היה כוח משני לחיל הנחתים האמריקני. על אף שבפועל תמיד הייתה ידו של צבא ארצות הברית על העליונה בכל קרב, המלחמה נחשבת לנקודת שפל מבחינתו בשל מספר סיבות: מספר ההרוגים הגבוה שנבע ממלחמת הגרילה הנחושה של הווייטקונג, ההתנגדות הגדולה למלחמה בציבור ארצות הברית עד שהצבא נאלץ להוציא צו גיוס חובה למלחמה.
אלון (ניסים) כהן
פיילס-אקס
בשנת 2004 קיבל על עצמו כהן להוביל גם את חברת פיילס-אקס הישראלית, שפעלה בתחום של אחסון וגיבוי נתונים, ונקלעה למשבר. כהן הוביל את החברה ממטה החברה בפרברי בוסטון ועשה זאת במקביל להמשך פעילותו כיו"ר חברת סייברארק.
צבא ארצות הברית
המאה ה-20
אמצע שנות ה-70 עד סוף שנות ה-80 התאפיינו בעיקר בהתארגנות מחדש של צבא ארצות הברית לאחר המלחמה הארוכה בווייטנאם. השינוי העיקרי בוצע על ידי ראש המטה הכללי של הצבא, קרייטון אברמס, שהחליט לשלב יותר את שלוש הזרועות של הצבא: כוחות הסדיר, כוחות המילואים, והמשמר הלאומי. הדבר גרם לכך שכמעט בלתי אפשרי היה לצאת לפעולה עם רק אחת הזרועות. לקראת סוף שנות ה-80 התערבו כמויות קטנות של יחידות הצבא, בעיקר יחידות מיוחדות, בפלישה האמריקנית לפנמה ובפלישה האמריקנית לגרנדה.
אלון (ניסים) כהן
פיילס-אקס
שינוי כיוון זה של פיילס-אקס התברר כמוצלח, הוביל לזכייתה של החברה במכרז אסטרטגי ויוקרתי של הממשל האמריקאי והוביל כמה חודשים אחר כך, באפריל 2008, לרכישתה של החברה על ידי IBM והפיכתה לפתרון של IBM לגיבוי אתרים מרוחקים כחלק ממשפחת מוצרי Tivoli.
צבא ארצות הברית
המאה ה-20
לאחר סיום המלחמה הקרה יצא צבא ארצות הברית בתגובה לכיבוש כווית על ידי עיראק למבצע סופה במדבר. במהלך המבצע צבא ארצות הברית פלש אל עיראק ואיגף את הכוחות הצבאיים בכווית. במהלך התמרון הזה, שהיה אחד הגדולים בהיסטוריה וכלל מאות אלפי חיילים, ריסק והביס צבא ארצות הברית את הכוחות היבשתיים העיראקיים, שהיו מהגדולים בעולם באותה העת ומאומנים לפי תורת לחימה סובייטית.
המאה ה-21
בתגובה לפיגועי 11 בספטמבר בשנת 2001, פיגועי הטרור הגדולים בהיסטוריה, ארצות הברית יצאה למלחמה באפגניסטן בשנת 2001 ולמלחמת עיראק בשנת 2003. בשתי המלחמות צבא ארצות הברית חזר לשרת תפקיד מרכזי, כשבאפגניסטן יחידותיו המיוחדות היו הראשונות לפעול וכוחותיו המוצנחים היו מכוחות החי"ר הראשונים שנפרסו. בעיראק הצבא נשא ברוב העול המלחמתי, כשכוחות גדולים שלו נעו מכווית וערב הסעודית עד לבירת עיראק, בגדאד.
אלון (ניסים) כהן
מלכת היהודים
בשנת 2006 יצא לאור ספרו של כהן, מותחן היסטורי-פוליטי בשם "מלכת היהודים" (בהוצאת Berkeley International), שביקש להעלות על סדר היום הציבורי את הסכנות הטמונות בתוכנית הגרעין האיראנית לעתידה של מדינת ישראל ולעתידו של המזרח התיכון בכלל.
צבא ארצות הברית
מבנה
צבא ארצות הברית מורכב משלוש זרועות: הצבא הסדיר, ושתי הזרועות שמתפקדות כזרועות מילואים שהן צבא המילואים והמשמר הלאומי. חיילי שתי זרועות המילואים נדרשים לעבור אימונים פעם בשנה שנמשך בין שבועיים לשלושה שבועות. המשמר הלאומי הוא שם כולל לצבאות שכל אחד מהם שייך למדינה אחרת של ארצות הברית. על אף שהמשמר הלאומי נחשב לחלק מצבא ארצות הברית, בזמן שהוא לא בשירות פדרלי, יחידותיו כפופות למדינה אליה הן שייכות. המשמר הלאומי של וושינגטון די. סי. כפוף לנשיא ארצות הברית ולא לראש העיר, גם בזמן שהוא לא בשירות פדרלי. כל משמר לאומי של כל מדינה יכול להיות בשירות פדרלי לפי הוראה של הנשיא, גם בניגוד לרצונות מושל המדינה אליה שייך אותו משמר.
בראשות צבא ארצות הברית עומד מזכיר הצבא שכפוף למזכיר ההגנה. ראש המטה של הצבא הוא הקצין הבכיר ביותר בצבא והוא בעל שני תפקידים: ייעוץ למזכיר הצבא, והשתתפות בוועדת המטות המשולבים שכוללת את הקצינים הבכירים של כל זרועות הכוחות המזוינים של ארצות הברית ושמייעצת לנשיא, המפקד העליון של הכוחות המזוינים, מזכיר ההגנה, והמועצה לביטחון לאומי.
הצבא מאורגן בארבעה פיקודים ייעודיים, בשישה פיקודים מרחביים, בארבעה פיקודים פונקציונליים וביחידות כפופות נוספות. הפיקודים הייעודיים הם:
הפיקודים מרחביים ברחבי העולם:
גופים כפופים ומדווחים:
שינויים במבנה הצבא
החל מ-2013 מתוכנן שהיחידה הבסיסית של צבא ארצות הברית תהיה החטיבה ולא האוגדה. המהלך יכלול הגדלה במספר החטיבות הפעילות בכל זרועות הצבא. התכנון הוא שכל החטיבות מאותו הסוג יהיו דומות במדויק כך שכל אוגדה תוכל לפקד על כל חטיבה גם בלי קשר קודם כלשהו, מה שיעניק לאוגדות מבנה מודולרי. החטיבות יחולקו ל-3 סוגים מרכזיים:
בנוסף לכך, חטיבות סיוע יהיו מודולריות גם הן ויכללו חטיבות תעופה, חטיבות ארטילריה, וחטיבות סיור.
הכשרה
הכשרת החייל בצבא ארצות הברית מחולקת לשני סוגים – פרטני וקבוצתי.
טירונות החייל בצבא ארצות הברית נמשכת כ-10 שבועות, כשלאחריה החייל יוצא ל"אימון פרטני מתקדם" בו הוא עובר את ההתמחות הצבאית המתקדמת שלו, תהליך שנמשך בין 4 ל-10 שבועות נוספים. ישנם חיילים שבנוסף לכך עוברים הכשרה אחרת שמרחיבה את תחומם. על הקצינים חובה לעבור הכשרה נוספת שכזאת בה הם לומדים תוכן "קדם-פיקודי" שמכין אותם לתפקידם בתחום ההתמחות. "הכשרה קבוצתית" מועברת ליחידות שלמות ומועברת לרוב בבסיס הטירונים של כל יחידה, ובה החייל מוכשר כלוחם בתפקיד היחידה.
בובות (תוכנית טלוויזיה)
בובות (ברוסית: Ку́клы, לעיתים תוארה בישראל כ"החרצופים" והגרסה הרוסית שלה) הייתה תוכנית טלוויזיה סאטירית מאת המפיק וסילי גריגורייב על נושאים רגישים בפוליטיקה הרוסית. התוכנית שודרה בשנים 1994–2002 בערוץ NTV בפריים טיים - בעיקר בשעות הערב בסוף השבוע. המפיק הוא חברת הטלוויזיה DIXI-TV.
יצירת תוכנית
בשנת 1994 רכש המפיק וסילי גריגורייב את הזכות להפיק ברוסיה גרסה מקומית לתוכנית Guignols de l'info. בערך באותה תקופה, אנשים שסיפרו לו על קיומם של תוכניות בובות כאלה באנגליה ובצרפת החלו להגיע למנכ"ל NTV, איגור מלשנקו. מלשנקו היה מוכן לאשר את רעיון השקת התוכנית בערוץ שלו רק לאחר שצפה בקלטות וגריגורייב קיבל את הרישיון. הבובות הראשונות נעשו על ידי אמן-הבובות של המקור הצרפתי אלן דוברן. לאחר מכן, הבובות עוצבו ברוסיה על ידי אנדריי דרוזדוב.
התוכניות הראשונות לא צלחו, הוסרו שוב ושוב ונערכו מחדש, אך היוצרים לא הצליחו לפתח סגנון משלהם. בדצמבר 1994 נגנבו מהאולפן 4 בובות שכל אחת מהן עלתה כ-6 אלף דולר.
עקרון אספקת החומר הופיע במקרה. בסוף 1994 תוכנן שחרור התוכנית לשנה החדשה בהומור קליל, אך ב-11 בדצמבר נכנסו כוחות רוסים לצ'צ'ניה, ושחרור תוכנית כזו הפך לבלתי אפשרי. היוצרים החליטו לעבד את "גיבור בן זמננו" של לרמונטוב והתוכנית התבררה כרלוונטית ורעננה באופן מפתיע. מרגע זה התחיל השימוש בפרודיה בעלילות וטקסטים קלאסיים. בשלב השקת התוכנית לא תכננו לעצב בובות בדמות הנשיא הנוכחי (מאחר שלצחוק על נשיא המדינה לא נחשב לחלק מהמסורות הרוסיות), אך לאחר מספר תוכניות הוחלט לנסות לעשות פארודיה לנשיא המכהן, מה שגרם להלם מצד הצופים.
כל תוכנית נכתבה על מחזה של יצירות אמנות פופולריות (מפו הדב עד רובינזון קרוזו), אירועים היסטוריים (כמו המהפכה הצרפתית, המלחמה הפטריוטית הגדולה וכדומה) ואישים. במקביל, השחקנים הוצגו עם בובות לטקס, שציירו קריקטורה שהזכירו את הפוליטיקאים הרוסים, וכל עלילה תיארה מציאות פוליטית וקונפליקטים הרלוונטיים ליום שבו ודרה התוכנית. לפעמים בובות של פוליטיקאים נהגו כאזרחים רוסים רגילים, ומדי פעם בתפקיד הפוליטיקאים עצמם, ללא אלגוריות.
שידור הבכורה של התוכנית התקיים ב-19 בנובמבר 1994. התוכניות נמשכו 10–13 דקות, למעט כמה תוכניות לשנה החדשה שנמשכו כ-30 דקות. בסך הכל צולמו יותר מ-360 פרקים. בשנים 1995-2001 תסריטאי התוכנית היה ויקטור שנדרוביץ'.
בפברואר 2016 רכש מרכז ילצין ביקטרינבורג את הזכויות על התוכנית. כל התוכניות יעברו דיגיטציה, יועברו למדיה דיגיטלית ויימכרו למבקרים.
Harmful to Minors
Harmful to Minors: The Perils of Protecting Children From Sex הוא ספר עיון מ-2002 שנכתב על ידי ג'ודית לוין. ההקדמה של הספר נכתבה על ידי המנתחת הכללית של ארצות הברית, ג'וסלין אלדרס, שהתפטרה לאחר שהציעה כי אוננות הוא אמצעי למנוע מצעירים לעסוק בפעילות מינית מסוכנת יותר.
בהערות המחברת נכתב כי:
הספר דן על חוקים הנוגעים לפורנוגרפיית ילדים, אונס סטטוטורי והפלות לקטינים בארצות הברית, תוך כדי שימוש במגוון מחקרים וריאיונות עם בני נוער ומבוגרים כאחד. לוין ניתחה גם חינוך מיני להימנעות בלבד, אשר לוין רואה כסוג של חינוך מיני פרודוקטיבי ומסוכן.
הספר בחן גם את המונחים ש-"מזיקים לקטינים" וקשורים ל-"החצפה", שלוין רואה בהם כמילים נרדפות לצנזורה, וכן את מקרה דילן נ' הת'ר (Dylan v. Heather), ותוכנית התמיכה לילדים ריאקטיביים פוגעניים (SPARK) והתכנית לשירותי החינוך המיני (STEP).
ב-2002, הספר זכה בפרס הספר שזכה לעניין של העיתון האמריקאי, לוס אנג'לס טיימס.
ב-2003, יצאה מהדורה בכריכה רכה של הספר על ידי Perseus Books Group, שכלל גם את פירוטי התגובות הציבוריות שנאמרו על הספר.